เมื่อช่วงเย็นพาคุณแม่ไปชิมอาหารฝรั่งที่ร้าน Uncle Chuan ปากซอยทุ่งมังกร 14 ย่านตลิ่งชัน

เมนูของร้านมีสองหน้า

- ขนมปังฟรี เป็นขนมปังกระเทียม กรอบอร่อยดี

- มันบดอบชีสกับเบคอน รสชาติดี ราดน้ำเกรวี่แล้วอร่อยยิ่งขึ้น ชีสเยอะพอควร แต่เบคอนน้อยไปนิด

- สปาเก็ตตี้เส้นดำผัดทะเล อร่อยดี ผัดมาเส้นกำลังดี ไม่เลี่ยนจนเกินไป เผ็ดกำลังดีด้วย เนื้อ (ของทะเล) เยอะดี

- ลาซานย่าเนื้อ จานนี้ก็อร่อยดี เรียกได้ว่าลงตัวดี

- โพสค์แซลมอนและซ้อสผักขมอบชีส จานนี้อร่อยมาก ๆ ปลาทำมากำลังดี ไม่แห้ง ซ้อสก็อร่อย จริง ๆ เหมือนเอาผักขมอบชีสมาโปะนั่นเอง

- จานสุดท้าย สั่งสเต็กสันในเนื้อกับโพสค์เอ็กซ้อสเห็ด แต่ได้มาเป็นแบบนี้ ซึ่งคิดว่าไม่ใช่แน่ ๆ เพราะไม่มีทั้งไข่และไม่มีซ้อสที่มีเห็ดด้วย เรื่องรสชาติจานนี้สั่งมาแบบ medium เนื้อค่อนข้างเหนียว แต่รสชาติใช้ได้ น้ำเกรวี่อร่อยดี